पूमरे के जीएम ने किया बुकलेट का विमोचन
पटना| पूर्व-मध्यरेल मुख्यालय में जीएम एके मित्तल ने मंगलवार को वित्तीय परिणाम एवं महत्वपूर्ण सांख्यिकी विशेषताएं नामक बुकलेट का विमोचन किया। इस बुकलेट का यह चौथा अंक है। उन्होंने कहा कि प्रशासनिक दृष्टि से इस पुस्तक का प्रकाशन काफी महत्वपूर्ण है। इसमें पूर्व-मध्य रेल की आर्थिक स्थिति की वृहद जानकारी रहती है। रेलवे का प्रत्येक विभाग इस पुस्तक की मदद से प्रबंधकीय सूचना आसानी से प्राप्त कर सकता है। पूर्व-मध्य रेल के सांख्यिकी विभाग द्वारा बुकलेट का प्रकाशन कराया जाता है। वित्त सलाहकार एसके मल्लिक, मुख्य लेखाधिकारी रवि नंदकुलियार, अशोक कुमार आदि मौजूद थे।
मंगलवार को पुस्तक का विमोचन करते पूमरे के जीएम।
hin_Deva hin_Deva hin_Deva